Document ID: /roh_data/filtered/Bilingualer_Corpus_interleaved-it-rm.jsonl.gz/947

This is a text translated from Italian to Rumantsch Grischun.
Parità dei diritti tra uomini e donni nei Grigioni - cifre e fatti

Com'è realmente la parità dei diritti tra uomini e donne nei Grigioni? Per la prima volta i dati di riferimento statisticamente documentabili tra uomini e donne saranno illustrati riassuntivamente in un opuscolo pubblicato dall'Ufficio di coordinamento per questioni d'uguaglianza del Cantone dei Grigioni. Esso contiene dati riguardanti temi come la popolazione, i nuclei domestici e le famiglie, l'istruzione, l'occupazione, il reddito, il lavoro domestico e l'assistenza dei bambini, la salute e la politica. Il confronto statistico mostra che la parità delle opportunità tra le donne e gli uomini non è stata ancora raggiunta. La situazione economica delle donne ad esempio è rispetto a quella degli uomini peggiore. Le donne guadagnano un quinto in meno degli uomini, sono colpite maggiormente dalla disoccupazione, d'altro canto prestano più lavoro non retribuito. Nonostante le giovani nel campo istruttivo abbiano fortemente recuperato, in rapporto alla popolazione un terzo delle donne nei Grigioni non ha nessun titolo professionale. La percentuale dei divorzi nei Grigioni è più alta che quella media svizzera mentre la quota delle nascite è fortemente diminuita. Le cifre degli uomini e delle donne, che nei Grigioni vivono da soli, è aumentata mentre i nuclei familiari sono in forte diminuzione. La rappresentanza delle donne nella politica e nelle posizioni dirigenti, in rapporto all'intero paese, è percentualmente bassa. Le differenze tra le donne e gli uomini sono rilevanti anche nella salute (i grigionesi sono spesso in soprappeso) e nella mobilità (le donne vanno più a piedi degli uomini). L'opuscolo fornisce un fondamento base di discussione sulla condizione d'uguaglianza tra donne e uomini nel Cantone dei Grigioni e mostra i campi d'azione dal punto di vista politico.

L'opuscolo "Cifre e fatti. Uomini e donne. Grigioni" può essere ordinato gratuitamente nelle tre lingue ufficiali del Cantone presso l'Ufficio di coordinamento per questioni d'uguaglianza, Loestrasse 37, 7000 Coira, tel. 081 257 35 70 o per mail info@gleichstellung.gr.ch

Organo: Ufficio di coordinamento per questioni d'uguaglianza

Fonte: it Ufficio di coordinamento per questioni d'uguaglianza

Data: 10.03.2005

Egualitad dals umens e da las dunnas en il Grischun - Cifras e fatgs

Co statti cun l'egualitad dals umens e da las dunnas en il Grischun? Per l'emprima giada vegnan preschentadas extendidamain las datas impurtantas, caracterisadas tenor la schlattaina, en ina broschura edida dal post da stab per dumondas d'egualitad. Ella cuntegna datas davart ils temas populaziun, chasadas e famiglias, furmaziun, activitad da gudogn, entradas, lavur da chasa e tgira d'uffants, sanadad e politica. La cumparegliaziun statistica mussa che l'egualitad da las schanzas da las dunnas e dals umens n'è anc betg cuntanschida en il Grischun. Uschia è la situaziun economica da las dunnas cumpareglià cun quella dals umens main buna. Las dunnas gudognan circa in tschintgavel pli pauc, ellas èn pertutgadas pli fitg da la dischoccupaziun, prestan percunter dapli lavur nunpajada. Malgrà che las dunnas giuvnas recupereschan fermamain en la furmaziun, n'ha mintga terza dunna en il Grischun mesirà cun la populaziun residenta nagin examen professiunal. La quota da divorzis è en il Grischun pli auta che la media svizra, la quota da naschientschas è sa sminuida fermamain. Il dumber dad umens e da dunnas che vivan sulets en il Grischun è s'augmentà, entant ch'i dat adina pli paucas chasadas da famiglias. La represchentaziun da las dunnas en la politica ed en las posiziuns da cader è sut la media, cumpareglià cun il rest da la Svizra. Differenzas tranter las dunnas ed ils umens sa mussan dentant er en connex cun la sanadad (ils Grischuns han pli savens surpais che las Grischunas) u tar la mobilitad (las dunnas van pli bler a pe ch'ils umens). La broschura porscha la basa da discussiun davart il stadi da l'egualitad dals umens e da las dunnas en il Grischun ed illustrescha ils champs d'acziun per la politica d'egualitad.

La broschura "Cifras e fatgs. Umens e dunnas. Grischun" po vegnir empustada gratuitamain en tut las trais linguas chantunalas tar il post da stab per dumondas d'egualitad, Loestrasse 37, 7000 Cuira, tel. 081 257 35 70 u per mail info@gleichstellung.gr.ch

Gremi: Post da stab per dumondas d'egualitad

Funtauna: rg Post da stab per dumondas d'egualitad

Data: 10.03.2005